Altras vegadas, yera la propia esquilla la qual teneba ornamentacions agravadas (trucadas en o metal) que serviban ta indicar explicitament a casa d'a qual yera propio l'animal. Ixa traza d'indicacions no yera guaire freqüent en as esquillas més chicolonas perque ixas s'emplegaban con animals no prou valiosos. Alavez, a mayoría d'ixas sinyals son feitas en trucos perque éstes gosaban emplegar-se con os sementals u  rainas (fembras líder) a fin d'evitar descusions sobre qui yera l'amo d'ixas bestias que yeran as més carineras d'o remato. As sinyals gosaban estar coneixitas per totz os vecins d'o lugar y a sobén heban estau as mesmas per diversas cheneracions d'a mesma casa, ta que no fuese pas fácil de trafucar-se u de trafucar dengún.